b'\n_START_ARTICLE_\nMark Henry\n_START_SECTION_\nWorld Wrestling Federation\n_START_PARAGRAPH_\nMark Henry blev omtalt som verdens st\xc3\xa6rkeste mand da han ankom til WWF i 1996. Hans f\xc3\xb8rste fejde var med Jerry Lawler, som han kostede en sejrved WWF Summerslam 1996, da han hjalp Jake Roberts \xe2\x80\x93 Jerry Lawlers modstander. Ved In Your House: Mind Games var det Henry selv, der besejrede Jerry Lawler. Han blev i 1997 medlem af Nation of Domination, og fortsatte som medlem til gruppen forsvandt igen. I 1999 og 2000 var Henry med i nogle af de mest ydmygende storylines nogensinde i WWF historie. Rygtet siges at WWF havde fortrudt at de skrev en 10-\xc3\xa5rs kontrakt med Henry, og derfor pr\xc3\xb8vede at f\xc3\xa5 Henry selv til at bakke ud af sin kontrakt med pinlige storylines. Han fik k\xc3\xa6lenavnet Sexual Chocolate, og indledte et forhold med den 80-\xc3\xa5r gamle Mae Young, samt et forhold med en drag queen og historier om hans f\xc3\xb8rste seksuelle oplevelse med sin s\xc3\xb8ster. Henry fejdede med Viscera, indtil han blev sendt til OVW for at forbedre sine skills.\n_START_SECTION_\nWorld Wrestling Federation/Entertainment del 2\n_START_PARAGRAPH_\nHenry vendte tilbage til WWF, nu WWE, i 2002 p\xc3\xa5 SmackDown!. Henry havde dog meget lidt succes og jobbede bare til stjernerne. Han forsvandt igen i et \xc3\xa5rs tid. I 2003 dukkede han dog op igen, denne gang p\xc3\xa5 RAW med Theodore Long som manager. Henry var i denne periode bl.a. involveret i en fejde med Goldberg, som Triple H havde sat en dus\xc3\xb8r p\xc3\xa5. Mark Henry blev senere skadet igen, og forsvandt endnu engang.\n_START_SECTION_\nWorld Wrestling Entertainment del 3\n_START_PARAGRAPH_\nMark Henry dukkede op i slutningen af 2005 p\xc3\xa5 SmackDown!, hvor han hjalp MNM til en sejr over Rey Mysterio og Batista. Mark Henry fortsatte en fejde med Batista i en periode, og det blev senere til en fejde med The Undertaker som han m\xc3\xb8dte ved WWE WrestleMania 22 i en Casket Match, men denne vandt Undertaker. I sommeren 2006 blev han endnu engang skadet, og dukkede f\xc3\xb8rst op i slutningen af 2007 igen.'